ગૃહમાં અનીલ જોશીયારા, અશ્વિન કોટવાલ સહિતના ધારાસભ્‍યોએ વેલમાં ઘસી આવી પ્‍લેકાર્ડ દર્શાવી દેખાવો કરતા અધ્‍યક્ષે તમામને બહાર જવાનું કહયું હતું પરંતુ અધ્‍યક્ષનો આદેશ અવગણીને કોંગ્રેસના ધારાસભ્‍યોએ વેલમાં સુત્રોચ્‍ચાર ચાલુ રાખતા અધ્‍યક્ષે વેલમાં આવેલા કોંગ્રેસના તમામ સભ્‍યોને ગૃહની એક દિવસની કાર્યવાહીમાંથી સસ્‍પેન્‍ડ કરવાની જાહેરાત કરી હતી. ત્‍યારે કોંગ્રેસના બાકીના સભ્‍યોએ પોતાની બેઠક પરથી ઉભા થઇને સુત્રોચ્‍ચાર કરતા અધ્‍યક્ષ વજુભાઇ વાળાએ પોતાની સીટ પર બેઠેલા વિપક્ષના નેતા સિવાય કોંગ્રેસના તમામ ધારાસભ્‍યોને ગૃહની આજના દિવસની કાર્યવાહીમાંથી સસ્‍પેન્‍ડ કરવાની જાહેરાત કરતા વિધાનસભાના સાર્જન્‍ટોએ વેલમાં ધરણા કરતા કોંગ્રેસના ધારાસભ્‍યોનો હાથ જાલીને ગૃહની બહાર લઇ ગયા હતા.